**Ministru kabineta noteikumu projekta**

**„Kārtība, kādā civilās aviācijas lidlauku izmanto valsts gaisa kuģi”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz noteikt kārtību, kādā gan Latvijas Republikas, gan ārvalstu valsts gaisa kuģi izmanto civilās aviācijas lidlaukus. Ar noteikumu projektu ir paredzēts noteikt vienotu valsts gaisa kuģa pieteikuma formu civilās aviācijas lidlauka izmantošanai. Paredzēts, ka tiesību akta projekts stāsies spēkā Oficiālo publikāciju un tiesiskās informācijas likumā noteiktajā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par aviāciju” 29.1pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Latvijas Republikā nav tiesiskā regulējuma attiecībā uz to, kā valsts gaisa kuģi izmanto civilās aviācijas lidlaukus.  Ir vairāki Eiropas Savienības tiesību akti (Eiropas Parlamenta un Padomes 2008.gada 11.marta Regula (EK) Nr.300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (turpmāk – Regula (EK) Nr.300/2008), Komisijas 2015.gada 5.novembra Īstenošanas Regula (ES) Nr.2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā, (turpmāk -Regula Nr.2015/1998)), kuros ir noteikts, kādas aviācijas drošības prasības ir jāievēro civilās aviācijas lidlaukos (prasības attiecas uz tiem civilās aviācijas lidlaukiem, kuri ir sertificēti saskaņā ar Ministru kabineta 2006.gada 1.augusta noteikumiem Nr.635 “Noteikumi par civilās aviācijas lidlauku izveidošanu, sertifikāciju un ekspluatāciju”). Komisijas 2009.gada 18.decembra Regula (ES) Nr. 1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus, (turpmāk – Regula Nr.1254/2009) nosaka, ka dalībvalstis var atkāpties no Regulas (EK) Nr. 300/2008 noteiktajiem kopējiem pamatstandartiem aviācijas drošības jomā un pieņemt alternatīvus drošības pasākumus, kas sniedz atbilstošu drošības līmeni attiecībā uz lidojumiem valsts un militāros nolūkos. Tas nozīmē, ka gaisa kuģiem, kuru lidojumu mērķis ir valsts, tostarp militāru, funkciju pildīšana, var tik piemēroti alternatīvi drošības pasākumi, tas ir, atbrīvojumi no piekļuves kontroles, atbrīvojumi no drošības pārbaudes vai īpaša drošības pārbaude, kas var būt kā atvieglota pārbaude (pārbaudi veic tikai kaut kādā daļā) vai pastiprināta pārbaude.  Šobrīd Latvijas Republikā spēkā ir divi normatīvie akti, kas paredz alternatīvo drošības pasākumu piemērošanu, tas ir;  1) Ministru kabineta 2014.gada 25.marta instrukcija Nr.2 “Kārtība, kādā Latvijas Republikas valsts amatpersonas, augstākās ārvalstu amatpersonas un pavadošos delegācijas locekļus atbrīvo no lidostas drošības pārbaudēm” (turpmāk – instrukcija Nr.2);  2) Ministru kabineta 2018.gada 4.decembra noteikumi Nr.750 “Kārtība, kādā civilās aviācijas lidlauku izmanto militārās aviācijas gaisa kuģi un militārās aviācijas lidlauku – civilās aviācijas gaisa kuģi” (turpmāk – noteikumi Nr.750).  Instrukcija Nr.2 paredz tikai to, kādas personas (amatpersonas) tiek atbrīvotas no lidostas drošības kontroles un kādi drošības pasākumi tiek veikti, lai tās varētu veikt lidojumu gan ar gaisa pārvadātāju, gan ar valsts gaisa kuģi. Savukārt noteikumi Nr.750 paredz kārtību, kā alternatīvie drošības pasākumi tiek piemēroti militārās aviācijas gaisa kuģiem (militārie gaisa kuģi ir valsts gaisa kuģi, taču ne visi valsts gaisa kuģi ir militārās aviācijas gaisa kuģi). Ne instrukcija Nr.2, ne noteikumi Nr.750 nenosaka, kādi drošības pasākumi ir veicami, piemēram kravai, kas ir klasificēta kā valsts krava, vai kā tiek veikta valsts gaisa kuģu, kas nav klasificēti kā militārās aviācijas gaisa kuģi, virszemes apkalpošana.  Pašlaik valsts gaisa kuģu apkalpošanas pieteikšanai nav noteikta vienota kārtība, informācija lidostai par valsts gaisa kuģa lidojumu pienāk no dažādiem avotiem, mēdz atšķirties un var tikt saņemta novēloti.  Ņemot vērā minēto, ir nepieciešams izstrādāt vienotu kārtību attiecībā uz valsts gaisa kuģu pieteikšanu un apkalpošanu (tostarp arī gadījumos, kad tiek pārvadātas augstas valsts amatpersonas, ja pārvadājumus neveic ar gaisa pārvadātāju), ja tie izmanto civilās aviācijas lidlauku. Savukārt instrukcija Nr.2 regulēs augstāko valsts amatpersonu atbrīvošanu no lidostas drošības pārbaudēm gadījumos, kad tās lidos ar gaisa pārvadātāja gaisa kuģi.  Ar noteikumu projektu ir paredzēts noteikt vienotu pieteikuma formu civilās aviācijas lidlauka izmantošanai valsts gaisa kuģa vajadzībām. Pieteikumu par valsts gaisa kuģa ielidošanu/izlidošanu no civilās aviācijas lidlauka šā lidlauka administrācijai var iesniegt: 1) tās valsts iestādes, kuru kompetencē ir organizēt valsts kravas transportēšanu (piemēram, Aizsardzības ministrija) un valsts gaisa kuģu pasažieru vizītes (piemēram Valsts protokols, Valsts prezidenta kanceleja, Saeimas administrācija);  2) Latvijas Republikā akreditētās ārvalstu vēstniecības par savu valstu valsts gaisa kuģu lidojumiem, ja tie nav klasificēti kā militārās aviācijas gaisa kuģu lidojumi.  Noteikumu projekts neparedz, ka valsts gaisa kuģa lidojumu piesaka privātpersonas (gaisa kuģa lidojumu apkalpe vai gaisa pārvadātājs).  Minētās valsts iestādes un ārvalstu vēstniecības (piemēram, Amerikas Savienoto Valstu vēstniecība) jau šobrīd veic šādas funkcijas un pēc šā normatīvā akta spēkā stāšanās minēto institūciju funkcijas netiek ne paplašinātas, ne sašaurinātas. Projektā gan ir noteikts, ka institūcijām, kuras ir tiesīgas iesniegt civilās aviācijas lidlauka administrācijai pieteikumu par valsts gaisa kuģa lidojumu, ir jānodrošina, lai nozīmētās atbildīgās personas saņemtu attiecīgā civilās aviācijas lidlauka caurlaidi. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts aģentūra “Civilās aviācijas aģentūra”, kā arī Ārlietu ministrija, Aizsardzības ministrija, Iekšlietu ministrija, Nacionālie bruņotie spēki, Militārā policija, VAS “Starptautiskā lidosta “Rīga””, Valsts prezidenta kanceleja, Valsts drošības dienests, Saeimas administrācija. |
| 4. | Cita informācija | Projekts attiecas uz lidostām, kurās jānodrošina Regulas Nr.300/2008 noteiktie drošības pasākumi, un šobrīd tās ir valsts akciju sabiedrība “Starptautiskā lidosta “Rīga”” un sabiedrība ar ierobežotu atbildību “Aviasabiedrība “Liepāja””.  Projekts nemaina pašreiz pastāvošo kārtību, kādā civilās aviācijas lidlauku izmanto valsts gaisa kuģi.  Noteikumu Nr.750 2.4.apakšpunktā ir sniegta militārās kravas definīcija, tas ir, munīcija, bruņojums, speciālie līdzekļi un tehnika, kas nodota pārvadāšanai ar militārās aviācijas gaisa kuģi un paredzēta lietošanai ārvalstu bruņoto spēku vai Nacionālo bruņoto spēku vajadzībām, kā arī valsts krava, kas tiek pārvadāta ar militārās aviācijas gaisa kuģi. Līdz ar to gaisa kuģa lidojums, ar kuru tiek transportēta krava, kas satur militārās kravas pazīmes, nevar tikt pieteikts civilās aviācijas lidlaukā kā valsts gaisa kuģa lidojums, bet gan kā militārās aviācijas gaisa kuģa lidojums saskaņā ar noteikumiem Nr.750.  Noteikumu projekts attiecas tikai uz plānotajiem valsts gaisa kuģu lidojumiem.  Projekta 22.punktā ir noteikts, ka valsts krava tiek apkalpota saskaņā ar Regulas Nr.2015/1998 pielikuma 6.2.2.punkta prasībām. Savukārt Regulas Nr.2015/1998 pielikuma 6.2.2.punktā, kas nosaka, kā tiek atbrīvota krava no drošības pārbaudes, ir iekļauta atsauce uz Komisijas 2015.gada 16.novembra Īstenošanas Lēmumu C (2015) 8005, ar ko nosaka sīki izstrādātus pasākumus tādu kopīgu pamatstandartu īstenošanai aviācijas drošības jautājumos, kuros ir Regulas (EK) Nr.300/2008 18.panta a)punktā minētā informācija. Minētais lēmums ir klasificēts “Informācija dienesta vajadzībām” un pieejams tikai tām personām, kurām tas ir nepieciešams amata pienākumu veikšanai, tostarp oficiālo kravu aģenta konkrēti nozīmētām personām.  Noteikumu 8.2.3.apakšpunktā minētā īpašā drošības pārbaude ir noteikta lidostas Aviācijas drošības programmā.  Īpašā lidostas drošības pārbaudes procedūra ir:  1) atvieglotā lidostas drošības pārbaude – reģistrētās bagāžas, rokas bagāžas, personu virsdrēbju pārbaude ar rentgena caurskates iekārtu. Atvieglotās lidostas drošības pārbaudes laikā netiek veikta personas drošības pārbaude;  2) pastiprinātā lidostas drošības pārbaude – regulas Nr.2015/1998 pielikuma 4.1.1.2., 4.1.2.3. un 5.1.1.punktā noteikto drošības pārbaužu saraksta izvēlēti pasākumi.  Valsts gaisa kuģiem, kas piedalās meklēšanas un glābšanas pasākumu veikšanā, veic lidojumus vides apsekošanai no gaisa, tiesībaizsardzības, ugunsdzēšanas vai medicīniskās palīdzības nolūkā un kuriem šo pasākumu veikšanas laikā ir nepieciešams nosēsties civilās aviācijas lidlaukā, kā arī vispārējās aviācijas lidlaukiem piemēro alternatīvos drošības pasākumus, kas noteikti attiecīgās lidostas aviodrošības programmā vai lidlauka aviodrošības programmā, kas izstrādātas, pamatojoties uz Regulā Nr.2015/1998 noteiktajām prasībām, pamatojoties uz Ministru kabineta 2010.gada 27.aprīļa noteikumu Nr.397 “Noteikumi par Valsts civilās aviācijas drošības programmu” 4.1., 4.1 1.apakšpunktu un detalizēti aprakstīti lidostas instrukcijās un darba procedūru rokasgrāmatās.  Piemērot alternatīvos drošības pasākumus atsevišķu neplānotu lidojumu pasažieru un to bagāžas apkalpošanā var gadījumos, kad lidojums atbilst Regulas Nr.1254/2009 1.pantā minētajiem nosacījumiem un, pamatojoties uz lidojuma organizētāja pieprasījumu, Civilās aviācijas aģentūra ir veikusi drošības riska novērtējumu un piekritusi alternatīvo drošības pasākumu piemērošanai. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Civilās aviācijas lidlauku ekspluatanti un civilās aviācijas gaisa kuģu ekspluatanti, kuru gaisa kuģi tiks iznomāti publisko funkciju veikšanai, valsts gaisa kuģu valdītāji, Valsts protokols, Valsts prezidenta kanceleja, Saeimas administrācija, Aizsardzības ministrija, ārvalstu vēstniecības. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav paredzama ietekme uz tautsaimniecību, kā arī administratīvais slogs nemainās, jo jau šobrīd gan valsts institūcijas, gan atsevišķas vēstniecības savas kompetences ietvaros organizē un koordinē valsts gaisa kuģu lidojumus. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) nav aprēķināmas, jo nav paredzams, cik valsts gaisa kuģu lidojumi tiks pieteikti. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Tiks izstrādāti grozījumi Ministru kabineta 2014.gada 25.marta instrukcijai Nr.2 “Kārtība, kādā Latvijas Republikas valsts amatpersonas, augstākās ārvalstu amatpersonas un pavadošos delegācijas locekļus atbrīvo no lidostas drošības pārbaudēm”. |
| 2. | Atbildīgā institūcija | Satiksmes ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).  Komisijas 2009.gada 18.decembra Regulas (ES) Nr. 1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (publicēta “Eiropas Savienības Oficiālajā Vēstnesī” L 338,19.12.2009). |
| 2. | Citas starptautiskās saistības | 1944.gada 7.decembra Konvencijas par starptautisko civilo aviāciju 18.pielikums. |
| 3. | Cita informācija | Starptautiskās Civilās aviācijas organizācijas dokuments "Tehniskās instrukcijas bīstamu izstrādājumu drošai pārvadāšanai pa gaisu" (Doc 9284). |

|  |  |  |  |  |  |
| --- | --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).  Komisijas 2009.gada 18.decembra Regulas (ES) Nr. 1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (publicēta “Eiropas Savienības Oficiālajā Vēstnesī” L 338,19.12.2009). | | | | |
| A | B | C | | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.1254/2009 1.panta pirmās daļas 3) punkts | Projekta 4.1.apakšpunkts  5.punkts  21.punkts | Tiesību norma ieviesta pilnībā. | | | Projekts stingrākas prasības neparedz |
| Regula Nr.2015/1998 pielikuma 11.2.2.punkts | Projekta 7.2.apakšpunkts  19.2.apakšpunkts | Tiesību norma ieviesta pilnībā | | | Projekts stingrākas prasības neparedz |
| Regula Nr.2015/1998 pielikuma 6.2.2.punkts | Projekta 23.punkts | Tiesību norma ieviesta pilnībā | | | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | | 1944.gada 7.decembra Konvencijas par starptautisko civilo aviāciju 18.pielikums un Starptautiskās Civilās aviācijas organizācijas dokuments "Tehniskās instrukcijas bīstamu izstrādājumu drošai pārvadāšanai pa gaisu" (Doc 9284). | | |
| A | B | | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Konvencijas 18.pielikums un ICAO doc 9284 | Projekta 24.punkts | | | ICAO doc 9284 ir bīstamās vielu vai izstrādājumu uzskaitījums, kuru pārvadāšanai ar gaisa kuģi ir noteikta īpaša kārtība. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. | | | | |
| Cita informācija | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļvietnē 2018.gada 22.jūnijā http://www.sam.gov.lv/satmin/content/?cat=553 |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts institūcijas, kuru kompetencē ir organizēt/koordinēt valsts gaisa kuģu lidojumus. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta institūcijas līdzšinējo funkciju un cilvēkresursu ietvaros. Noteikumu projekta izpildei nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Satiksmes ministrs T.Linkaits

Vīza:

Valsts sekretāra p.i. Dž.Innusa